राजद ने केंद्र की नरेंद्र मोदी और बिहार की नीतीश सरकार पर गंभीर आरोप लगाया है। राजद के मुख्य प्रवक्ता भाई वीरेन्द्र ने कहा, 'रिम्स रांची के मेडिकल बोर्ड ने लालू प्रसाद की किडनी की स्थिति काफी गंभीर बताकर दिल्ली एम्स में इलाज के लिए रेफर किया था, लेकिन एम्स ने उन्हें रांची वापस भेज दिया है। ' उन्होंने कहा कि सामाजिक न्याय के नेता लालू प्रसाद की हत्या की साजिश केन्द्र और बिहार सरकार मिलकर कर रही है।
 इधर, भाजपा के प्रवक्ता प्रेमरंजन पटेल ने कहा है कि लालू प्रसाद का मामला कोर्ट से जुड़ा है और स्वास्थ्य से जुड़ा है। दिल्ली एम्स रेफर तो किया गया, पर डॉक्टरों को जब लगेगा कि यहां लगातार रखकर इलाज किया जाए तभी तो ऐसा किया जाएगा। ये सब डॉक्टरों को तय करना है, सरकार को नहीं। सस्ती लोकप्रियता और सहानुभूति हासिल करने के लिए राजद के लोग इस पर बेवजह बयानबाजी कर रहे हैं।
 रिम्स में लालू का इलाज कर रहे और स्टेट मेडिकल बोर्ड में शामिल डॉ विद्यापति ने दैनिक भास्कर को बताया कि लालू यादव की स्थिति गंभीर है। उनकी किडनी स्टेज 5 में पहुंच गई है। हार्ट फेलियर के चांसेज भी हैं। इन्हीं सब स्थितियों की समीक्षा करने के बाद उन्हें दिल्ली AIIMS रेफर किया गया था। उन्होंने बताया कि अभी तक एम्स प्रबंधन की तरफ से कोई आधिकारिक सूचना उन्हें नहीं मिली है। लालू यादव रिम्स लौट रहे हैं, इसकी कोई ऑफिशियल जानकारी अभी उन्हें नहीं दी गई है।
 बता दें कि चारा घोटाला में सजायाफ्ता RJD सुप्रीमो लालू यादव की RIMS में स्थिति खराब होने के बाद 22 मार्च की शाम उन्हें AIIMS शिफ्ट किया गया था। वहां इमरजेंसी वार्ड में उन्हें रातभर ऑब्जर्वेशन में रखा गया, इसके बाद 4 बजे सुबह उन्हें डिस्चार्ज कर दिया गया। AIIMS सूत्रों की मानें तो उन्हें RIMS के डॉक्टरों से ही इलाज कराने की सलाह दी गई है। लालू यादव आज 3 बजे दोपहर में चार्टर्ड प्लेन से रांची लौट रहे हैं। इस दौरान उनकी बेटी मीसा भारती भी उनके साथ रहेंगी।
 23 जनवरी 2021 को भी स्थिति बिगड़ने के बाद लालू यादव को RIMS से AIMS शिफ्ट किया गया था। यहां लगभग 5 महीने इलाज के बाद उन्हें मई में डिस्चार्ज किया गया था। इस दौरान अप्रैल में उन्हें झारखंड हाईकोर्ट से जमानत भी मिल गई थी। इसके बाद कुछ महीने वे दिल्ली में वे अपनी बेटी मीसा भारती के आवास में रहे थे। इस बीच दिसंबर 2021 में उन्हें एक बार फिर से AIIMS में दो दिनों के लिए एडमिट कराया गया था।
 केंद्रीय जांच ब्यूरो (CBI) की विशेष अदालत ने 21 फरवरी को लालू प्रसाद यादव को पांच साल कैद की सजा सुनाई थी। सजा सुनाए जाने के बाद लालू को पहले होटवार जेल भेजा गया था। उनकी स्थिति को देखते हुए कुछ घंटों बाद ही उन्हें रिम्स के एक निजी वार्ड में ट्रांसफर कर दिया गया था।
 डोरंडा कोषागार मामले में सजा सुनाए जाने के खिलाफ और जमानत के लिए झारखंड हाईकोर्ट में याचिका भी दायर की गई है। हाईकोर्ट ने प्रारंभिक सुनवाई के बाद जमानत याचिका को सुनवाई के लिए एक अप्रैल को सूचीबद्ध किया है।
 This website follows the DNPA Code of Ethics.
 
राजद ने केंद्र की नरेंद्र मोदी और बिहार की नीतीश सरकार पर गंभीर आरोप लगाया है। राजद के मुख्य प्रवक्ता भाई वीरेन्द्र ने कहा, 'रिम्स रांची के मेडिकल बोर्ड ने लालू प्रसाद की किडनी की स्थिति काफी गंभीर बताकर दिल्ली एम्स में इलाज के लिए रेफर किया था, लेकिन एम्स ने उन्हें रांची वापस भेज दिया है। ' उन्होंने कहा कि सामाजिक न्याय के नेता लालू प्रसाद की हत्या की साजिश केन्द्र और बिहार सरकार मिलकर कर रही है। इधर, भाजपा के प्रवक्ता प्रेमरंजन पटेल ने कहा है कि लालू प्रसाद का मामला कोर्ट से जुड़ा है और स्वास्थ्य से जुड़ा है। दिल्ली एम्स रेफर तो किया गया, पर डॉक्टरों को जब लगेगा कि यहां लगातार रखकर इलाज किया जाए तभी तो ऐसा किया जाएगा। ये सब डॉक्टरों को तय करना है, सरकार को नहीं। सस्ती लोकप्रियता और सहानुभूति हासिल करने के लिए राजद के लोग इस पर बेवजह बयानबाजी कर रहे हैं। रिम्स में लालू का इलाज कर रहे और स्टेट मेडिकल बोर्ड में शामिल डॉ विद्यापति ने दैनिक भास्कर को बताया कि लालू यादव की स्थिति गंभीर है। उनकी किडनी स्टेज पाँच में पहुंच गई है। हार्ट फेलियर के चांसेज भी हैं। इन्हीं सब स्थितियों की समीक्षा करने के बाद उन्हें दिल्ली AIIMS रेफर किया गया था। उन्होंने बताया कि अभी तक एम्स प्रबंधन की तरफ से कोई आधिकारिक सूचना उन्हें नहीं मिली है। लालू यादव रिम्स लौट रहे हैं, इसकी कोई ऑफिशियल जानकारी अभी उन्हें नहीं दी गई है। बता दें कि चारा घोटाला में सजायाफ्ता RJD सुप्रीमो लालू यादव की RIMS में स्थिति खराब होने के बाद बाईस मार्च की शाम उन्हें AIIMS शिफ्ट किया गया था। वहां इमरजेंसी वार्ड में उन्हें रातभर ऑब्जर्वेशन में रखा गया, इसके बाद चार बजे सुबह उन्हें डिस्चार्ज कर दिया गया। AIIMS सूत्रों की मानें तो उन्हें RIMS के डॉक्टरों से ही इलाज कराने की सलाह दी गई है। लालू यादव आज तीन बजे दोपहर में चार्टर्ड प्लेन से रांची लौट रहे हैं। इस दौरान उनकी बेटी मीसा भारती भी उनके साथ रहेंगी। तेईस जनवरी दो हज़ार इक्कीस को भी स्थिति बिगड़ने के बाद लालू यादव को RIMS से AIMS शिफ्ट किया गया था। यहां लगभग पाँच महीने इलाज के बाद उन्हें मई में डिस्चार्ज किया गया था। इस दौरान अप्रैल में उन्हें झारखंड हाईकोर्ट से जमानत भी मिल गई थी। इसके बाद कुछ महीने वे दिल्ली में वे अपनी बेटी मीसा भारती के आवास में रहे थे। इस बीच दिसंबर दो हज़ार इक्कीस में उन्हें एक बार फिर से AIIMS में दो दिनों के लिए एडमिट कराया गया था। केंद्रीय जांच ब्यूरो की विशेष अदालत ने इक्कीस फरवरी को लालू प्रसाद यादव को पांच साल कैद की सजा सुनाई थी। सजा सुनाए जाने के बाद लालू को पहले होटवार जेल भेजा गया था। उनकी स्थिति को देखते हुए कुछ घंटों बाद ही उन्हें रिम्स के एक निजी वार्ड में ट्रांसफर कर दिया गया था। डोरंडा कोषागार मामले में सजा सुनाए जाने के खिलाफ और जमानत के लिए झारखंड हाईकोर्ट में याचिका भी दायर की गई है। हाईकोर्ट ने प्रारंभिक सुनवाई के बाद जमानत याचिका को सुनवाई के लिए एक अप्रैल को सूचीबद्ध किया है। This website follows the DNPA Code of Ethics.